Document ID: 32009D0444

KOMISJONI OTSUS,
10. juuni 2009,
millega määratakse kindlaks nõukogu määruse (EÜ) nr 73/2009 artiklite 7 ja 10 kohasest toetuste ümbersuunamisest tulenevate summade jaotus liikmesriikide vahel aastateks 2009-2012
(teatavaks tehtud numbri K(2009) 4375 all)
(2009/444/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. jaanuari 2009. aasta määrust (EÜ) nr 73/2009 (millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003), (1) eriti selle artikli 9 lõike 2 esimest lõiku ja lõiget 4 ning artikli 10 lõiget 3,
ning arvestades järgmist:
(1)
Komisjoni otsusega 2009/379/EÜ (2) on eelkõige kehtestatud määruse (EÜ) nr 73/2009 artikli 7 lõigete 1 ja 2 kohasest otsemaksete vähendamisest tulenevad summad, mis eraldatakse Maaelu Arengu Euroopa Põllumajandusfondile (EAFRD) eelarveaastateks 2007-2013.
(2)
Nõukogu 29. septembri 2003. aasta määruse (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) (3) artikli 10 lõigetega 3 ja 4 on kehtestatud kriteeriumid nende summade ümbersuunamiseks, mis saadakse osutatud artikli lõike 1 kohase toetuste ümbersuunamise tulemusena. Osutatud sätted on üle võetud määruse (EÜ) nr 73/2009 artikli 9 lõigetesse 2 ja 3.
(3)
Komisjoni 21. aprilli 2004. aasta määruse (EÜ) nr 796/2004 (millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ettenähtud nõuetele vastavuse, toetuse ümbersuunamise ning ühtse haldus- ja kontrollisüsteemi rakendamise üksikasjalikud reeglid) (4) artikliga 78 on kehtestatud kõnealuste summade jaotusmeetod liikmesriikide vahel, kasutades määruse (EÜ) nr 1782/2003 artikli 10 lõigetega 3 ja 4 kindlaks määratud kriteeriume.
(4)
Komisjoni otsusega 2006/588/EÜ (5) on määratud kindlaks määruse (EÜ) nr 1782/2003 artikli 10 lõigete 3 ja 4 kohasest toetuste ümbersuunamisest tulenevate summade jaotus liikmesriikide vahel aastateks 2006-2012. Kuna kõnealune säte võeti üle määruse (EÜ) nr 73/2009 artikli 9 lõigetesse 2 ja 3, käsitatakse otsuse 2006/588/EÜ lisas esitatud summasid määruse (EÜ) nr 73/2009 artikli 9 lõigete 2 ja 3 kohaselt liikmesriikidele aastateks 2009-2012 eraldatavate summadena. Seetõttu kohaldatakse kõnealuseid summasid ka edaspidi.
(5)
Vastavalt kõnealuse määruse artikli 9 lõikele 4 tuleks aastateks 2009-2012 eraldada liikmesriikidele määruse (EÜ) nr 73/2009 artikli 7 kohasest toetuste ümbersuunamisest tulenevad ülejäänud summad, samuti ka summad, mis vastavalt kõnealuse määruse artikli 10 lõikele 3 tulenevad kõnealuse ümbersuunamise kohaldamisest uutes liikmesriikides, mis on määratud kindlaks kõnealuse määruse artikli 2 punktiga g.
(6)
Selguse huvides tuleks otsus 2006/588/EÜ tühistada ja asendada uue otsusega.
(7)
Käesoleva otsusega ette nähtud meetmed on kooskõlas otsetoetuste korralduskomitee arvamusega,
ON VASTU VÕTNUD KÄESOLEVA OTSUSE:
Artikkel 1
Kohaldades määruse (EÜ) nr 73/2009 artikli 9 lõikeid 2 ja 3, jaotatakse viie protsendipunkti suurusest vähendamisest tulenevad summad aastateks 2009-2012 liikmesriikide vahel vastavalt käesoleva otsuse I lisas esitatud tabelile.
Artikkel 2
Vähendamisest tulenevad summad, mis ületavad käesoleva otsuse artiklis 1 osutatud viit protsendipunkti, jaotatakse aastateks 2009-2012 vastavalt määruse (EÜ) nr 73/2009 artikli 9 lõikele 4 liikmesriikide vahel vastavalt käesoleva otsuse II lisas esitatud tabelile.
Artikkel 3
Summad, mis määruse (EÜ) nr 73/2009 artikli 10 lõike 3 kohaselt eraldatakse aastaks 2012 kõnealuse määruse artikli 2 punktiga g kindlaks määratud uutele liikmesriikidele, on kehtestatud käesoleva otsuse III lisas.
Artikkel 4
Otsus 2006/588/EÜ tunnistatakse kehtetuks.
Artikkel 5
Käesolev otsus on adresseeritud liikmesriikidele.
Brüssel, 10. juuni 2009

Labels: 18
19
5
6